CELEX: 32019R0162
Language: el
Date: 2019-02-01 00:00:00
Title: Εκτελεστικός κανονισμός (ΕΕ) 2019/162 της Επιτροπής, της 1ης Φεβρουαρίου 2019, για την τροποποίηση του κανονισμού (ΕΚ) αριθ. 1210/2003 του Συμβουλίου σχετικά με ορισμένους ειδικούς περιορισμούς στις οικονομικές και χρηματοδοτικές σχέσεις με το Ιράκ

4.2.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 32/1
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/162 ΤΗΣ ΕΠΙΤΡΟΠΗΣ
         της 1ης Φεβρουαρίου 2019
         για την τροποποίηση του κανονισμού (ΕΚ) αριθ. 1210/2003 του Συμβουλίου σχετικά με ορισμένους ειδικούς περιορισμούς στις οικονομικές και χρηματοδοτικές σχέσεις με το Ιράκ
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1210/2003 του Συμβουλίου, της 7ης Ιουλίου 2003, σχετικά με ορισμένους ειδικούς περιορισμούς στις οικονομικές και χρηματοδοτικές σχέσεις με το Ιράκ και για την κατάργηση του κανονισμού (ΕΚ) αριθ. 2465/96 (1), και ιδίως το άρθρο 11 στοιχείο β),
         Εκτιμώντας τα ακόλουθα:
         
                     (1)
                  
                  
                     Το παράρτημα III του κανονισμού (ΕΚ) αριθ. 1210/2003 περιέχει κατάλογο δημόσιων οργανισμών, επιχειρήσεων, υπηρεσιών, φυσικών και νομικών προσώπων, φορέων και οντοτήτων της προηγούμενης κυβέρνησης του Ιράκ που καλύπτονται από τη δέσμευση κεφαλαίων και οικονομικών πόρων που βρίσκονταν εκτός Ιράκ κατά την ημερομηνία της 22ας Μαΐου 2003 βάσει του εν λόγω κανονισμού.
                  
               
                     (2)
                  
                  
                     Το παράρτημα IV του κανονισμού (ΕΚ) αριθ. 1210/2003 περιλαμβάνει κατάλογο φυσικών και νομικών προσώπων, φορέων ή οντοτήτων που συνδέονται με το καθεστώς του πρώην προέδρου Σαντάμ Χουσεΐν και καλύπτονται από τη δέσμευση κεφαλαίων και οικονομικών πόρων και από την απαγόρευση της διάθεσης κεφαλαίων ή οικονομικών πόρων.
                  
               
                     (3)
                  
                  
                     Στις 29 Ιανουαρίου 2019, η Επιτροπή Κυρώσεων του Συμβουλίου Ασφαλείας των Ηνωμένων Εθνών αποφάσισε να αφαιρέσει οκτώ καταχωρίσεις από τον κατάλογο των προσώπων ή οντοτήτων που αφορά η δέσμευση κεφαλαίων και οικονομικών πόρων.
                  
               
                     (4)
                  
                  
                     Κατά συνέπεια, τα παραρτήματα III και IV του κανονισμού (ΕΚ) αριθ. 1210/2003 θα πρέπει να τροποποιηθούν αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα ΙΙΙ του κανονισμού (ΕΚ) αριθ. 1210/2003 τροποποιείται σύμφωνα με το παράρτημα I του παρόντος κανονισμού.
         
         
            Άρθρο 2
            Το παράρτημα IV του κανονισμού (ΕΚ) αριθ. 1210/2003 τροποποιείται σύμφωνα με το παράρτημα IΙ του παρόντος κανονισμού.
         
         
            Άρθρο 3
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 1η Φεβρουαρίου 2019.
            
               
                  Για την Επιτροπή,
               
               
                  εξ ονόματος της Προέδρου,
               
               
                  Προϊσταμένη της Υπηρεσίας Μέσων Εξωτερικής Πολιτικής
               
            
         
         
            (1)  ΕΕ L 169 της 8.7.2003, σ. 6.
      
      
         
            ΠΑΡΑΡΤΗΜΑ Ι
            Στο παράρτημα III του κανονισμού (ΕΚ) αριθ. 1210/2003 του Συμβουλίου, διαγράφονται οι ακόλουθες καταχωρίσεις:
            
               
                           «45.
                        
                        
                           GENERAL ESTABLISHMENT FOR HOSPITALITY AFFAIRS. Διεύθυνση: P.O. Box 240, Hay Al-Wihda, Al-Wathik Square, Baghdad, Iraq.»
                        
                     
            
               
                           «50.
                        
                        
                           GENERAL ESTABLISHMENT FOR TRAVEL AND TOURIST SERVICES. Διεύθυνση: P.O. Box 10028, Karrada, No. 19, Hay Al-Wadha, Mahala (904), Baghdad, Iraq.»
                        
                     
            
               
                           «93.
                        
                        
                           NATIONAL COMPUTER CENTRE. Διεύθυνση: P.O. Box 3267, Saadoun Nafoora Square, Baghdad, Iraq.»
                        
                     
            
               
                           «121.
                        
                        
                           STATE CONTRACTING BUILDINGS COMPANY (άλλως STATE COMPANY FOR BUILDING CONTRACTS). Διεύθυνση: P.O. Box 19036, Al Nahda Area, Baghdad, Iraq.»
                        
                     
            
               
                           «149.
                        
                        
                           STATE ENTERPRISE FOR RUBBER INDUSTRIES. Διεύθυνση: P.O. Box 71, Diwaniya, Iraq.»
                        
                     
            
               
                           «175.
                        
                        
                           STATE ORGANIZATION FOR BUILDINGS (άλλως α) STATE ORGANIZATION OF BUILDING, β) DESIGN AND STUDIES SECTION, γ) GENERAL ESTABLISHMENT OF BUILDINGS FOR CENTRAL REGION, δ) GENERAL ESTABLISHMENT OF BUILDINGS FOR NORTHERN REGION, ε) GENERAL ESTABLISHMENT OF BUILDINGS FOR SOUTHERN REGION). Διευθύνσεις: α) Museum Square, Karkh, Baghdad, Iraq· β) Mosul, left side, near Al Hurya Bridge, P.O. Box 368, Baghdad, Iraq· γ) Karkh, Karadat Mariam, Baghdad, Iraq· δ) Maysan, Iraq.»
                        
                     
            
               
                           «189.
                        
                        
                           STATE ORGANIZATION FOR TOURISM. Διευθύνσεις: α) P.O. Box 2387, Alwiyah, Saadoon St., Karrada Al Basra, Baghdad, Iraq· β) Al-Masbah, near Al Fatih Square, Baghdad, Iraq.»
                        
                     
         
      
      
         
            ΠΑΡΑΡΤΗΜΑ II
            Στο παράρτημα IV του κανονισμού (ΕΚ) αριθ. 1210/2003 του Συμβουλίου, διαγράφεται η ακόλουθη καταχώριση:
            
               
                           «94.
                        
                        
                           AL-HUDA STATE COMPANY FOR RELIGIOUS TOURISM (alias α) AL-HUDA FOR RELIGIOUS TOURISM COMPANY, β) AL-HODA STATE COMPANY FOR RELIGIOUS TOURISM, γ) AL-HODA FOR RELIGIOUS TOURISM COMPANY). Διεύθυνση: Ιράκ.»